钦定古今图书集成/历象汇编/岁功典/第023卷 > 苏州元日郡斋感怀寄越州元相公杭州白舍
## 钦定古今图书集成/历象汇编/岁功典/第023卷 > 苏州元日郡斋感怀寄越州元相公杭州白舍

人　　　　　　　　　　　　　。《李谅》。

称庆还乡郡吏归，端忧明发俨朝衣。首开三百六旬
日，新知四十九年非。当官补拙勤犹虑，游宦量才已
息机。举族共资随月俸，一身唯忆故山薇。旧交邂逅
封疆近，老牧萧条宴赏稀。书札每来同笑话，篇章时
到借光辉。丝纶暂厌分符竹，舟楫初登拥羽旗。未知
今日情何似，应与幽人事有违。